**Deuteronomium 6:4-5**

**Die fondament-gebod van die HERE se Wet.**

**Januarie 2022**

*Ps-vooraf*  Ps 35: 1, 4

**Ontmoetingsdiens.**

***Votum.***

**“Ons slaan ons oë op na die berge: waar sal ons hulp vandaan kom?**

**Ons hulp is van die HERE wat hemel en aarde gemaak het.”**

**Amen**

***Seëngroet***

**Gemeente van ons Here Jesus:**

**“Genade vir julle en vrede van God die Vader**

**en onse Here Jesus Christus,**

**Amen.”**

***Lofprysing*** – Ps 89: 1, 3

***Geloofsbelydenis***

**Verootmoediging en Versoeningsdiens.**

Kom ons Luister na die Woord van die HERE in Eks 20

***Psalm na die wet*** – Ps 81: 11, 12, 13, 14

***Gebed om skuldbelydenis en verligting.***

***Psalm na gebed*** – Ps 130: 2

**Woorddiens.**

***Skriflesing:*** Deut 6:4-9

* Sê net vinnig weer iets oor die Konteks van Deuteronomium.
* Sê vinnig iets oor die aard van Deuteronomium – Dis Moses se preek
* Hier aan die begin van die jaar is dit net so belangrik.

Dit help ons om hoofsake hoofsake te hou.

***Skrif-verklaring***

**Inleiding**

**A.** Geliefdes as Moses in ***vers 4*** sê:

*“Hoor, Israel ...”* dan-s-it woorde

wat ons aandag moet vasgryp.

*Verduidelik[[1]](#footnote-1)*

Dis woorde waarmee Moses sê:

Luister regtig aktief en deeglik.

Leer-it. Doen-it.

Want hierdie is lewensbelangrik.

*Bewys*

Deut 5:1 wys-it mooi uit.

**B.** En dit bring ons terug by verlede week hê?

By ***Deut 6:1-3*** en Moses se inleiding

voor hy begin met sy preek op-ie HERE se wet.

*Verduidelik[[2]](#footnote-2)*

Deut 1:5 sê mos

dat *“Oos van die Jordaan ... Moses onderneem het*

*om hierdie wet te verklaar ...”*

In ***Deut 6:4*** begin hy daarmee.

***Deut 6:1-3*** is-ie inleiding waarin Moses sê

dat hy hierdie wet aan ons moet leer.

Hy moet ons daarin onderrig.

En ons?

Wel ons moet *“hoor”* en leer en doen.

*Toepassing*

En en-is net so belangrik.

Wan-dis alleen binne die grense

van radikaal nuut leef met wet doen

dat ons-ie ware lewe wa-die HERE gee beleef.

*Voorbeeld*

Dis soos Jesus in Mat 11:29-30

*“Neem my juk op (my wet) ...*

*en julle sal rus vind vir julle siele;*

*want my juk is sag en my las is lig.”*

Dis wonderlik hê?

Maar sien julle?

Dis alleen onder Jesus se juk

onder sy Woord onder sy wet

dat ons-aai rus kry vir ons siele.

Buite Jesus se juk is-aar-ie rus nie.

Net ewige onrus in-ie hel.

*Opmerking*

En so-s-it ook met Moses se ***Deut***-preek.

Ons moe-dit hoor leer doen.

**C.** Daarom Moses se *“Hoor, Israel ...”*  hier in ***Deut 6:4***

waar hy nou in alle erns begin me-die prediking

van-ie HERE se 10-gebooie.

*Verduidelik[[3]](#footnote-3)*

En in ***Deut 6:4-11:32*** gaan Moses veral ingaan

op-ie 1ste gebod:

*“Jy mag geen ander gode voor my aangesig hê nie.”*

So hoe begin Moses hiermee?

*Verduidelik[[4]](#footnote-4)*

**I** Wel deur ons te wys op-ie fondament

waarop-ie HERE se wet staan.

Of om ons te wys op-ie fontein

waaruit ons lewe me-die HERE se wette voortvloei.

En-aai fondament of-aai fontein is ***Deut 6:4-5***

*“Hoor, Israel, die HERE onse God is ‘n enige HERE.*

*Daarom moet jy die HERE jou God liefhê*

*met jou hele hart en met jou hele siel en met al jou krag.”*

**II** En-at hierdie die fontein-gebod

of-ie fondament-gebod is wys Jesus

as Hy in Mark 12:29-30 oor ***Deut 6:4-5*** praat

as *“Die eerste van al die gebooie ...”*

Al-ie ander vloei hieruit voort.

Al-ie ander staan op hierdie fondament.

Dis-ie gebod wat ons help

om al-ie ander reg te verstaan en reg te doen.

*Opmerking[[5]](#footnote-5)*

Ook-ie gebooie van ***vers 6-9***

waar-it gaan oor-ie plek van-ie Woord

in ons persoonlike lewe en in ons kinders se opvoeding.

Jy doen-aai gebooie en jy wil-it doen

omdat ”*jy die HERE jou God lief moet hê*

*met jou hele hart en met jou hele siel en met al jou krag.”*

**D.** So kom ons maak ons tema vir vandag:

|  |
| --- |
| **Die fondament-gebod van die HERE se Wet** |

En dan gaan ons stilstaan by

**I** Die *HERE*

wat hierdie fondament-gebod gee – ***vers 4***

**II** die inhoud daarvan – ***vers 5***

**III** En hoe-it ons persoonlike-lewe en gesinslewe raak – ***vers 6-9***

**1.** So kom ons begin by ***die HERE***

**wat hierdie fondament gebod gee**.

Kyk ***vers 4***:

*“Hoor, Israel, die HERE onse God is ‘n enige HERE.”*

*Verduidelik[[6]](#footnote-6)*

Nou die Hebreeus laat ons toe

om-it ook te vertaal met:

*“die HERE* ***is*** *ons God. Die HERE is* ***enig****.”*

*Opmerking[[7]](#footnote-7)*

Ek dink-ie-it maak regtig ‘n betekenis verskil nie.

Maar wat wel belangrik is

is-at ons twee baie belangrike waarhede moet raak hoor.

Die een is: *“die HERE onse God”*

Die ander een is: *“enige HERE”*

*Opmerking*

Kom ons staan hierby stil.

**1.1** *“die HERE is onse God ...”*

Dis-ie eerste waarheid

wat Moses in ***vers 4*** deur gee.

**A.** En-it sê net een ding:

Die HERE het ‘n verbond met ons.

*Verduidelik[[8]](#footnote-8)*

Daai *“ons God”* sê-it.

*Openbaringshistories*

**I** Dit begin alles

toe die HERE vir Abraham roep

om Hom gelowig te volg. Gen 12.

En dan in Gen 17:7 sê die HERE vir Abraham:

*“Ek sal my verbond oprig tussen My en jou*

*en jou nageslag (Israel) ná jou ...*

*om vir j(ulle) ‘n God te wees ...”*

*Opmerking*

En dis-ie hart dis-ie kern

van-ie HERE se verbond met Israel/ons

*“om vir j(ulle) ‘n God te wees ...”*

Ons God.

**II** 400 jaar daarna verlos-ie HERE vir Israel

ui-die slawerny onder wrede Farao in Egipte.

Die HERE lei hulle deur-ie rooi-see en deur-ie woestyn

tot by die berg Sinai of Horeb.

En dan?

In Deut 5:2 sê Moses:

*“Die HERE onse God het by Horeb*

*met ons ‘n verbond gesluit.”*

*Opmerking*

Hy-t Israel verlos

om met hulle sy verbond te sluit.

**III** In Lev 26:12 sê die HERE

dat Hy in-ie verbond *“in Israel se midde sal wandel*

*en vir hulle ‘n God sal wees ...”*

*Opmerking*

Weer-aai kern hê?

Sodat Moses in ***Deut 6:4*** kan sê:

*“Hoor, Israel, die HERE is onse God ...”*

*Toepassing*

Wat ‘n wonder!

Want *“by U is die fontein van die lewe ...”*

sê Ps 36:10.

*“versadiging van vreugde is voor u aangesig ...”*

sê Ps 16:11.

**B.** Maar-it sê ook ontsettend baie oor-ie HERE.

Dit sê Hy-s getrou.

Dit sê Hy-s genade.

Dit sê Hy-s liefde

wat sondaars wat haat en dood-straf verdien

lief het.

*Verduidelik[[9]](#footnote-9)*

Want hoekom verlos-ie HERE Israel

ui-die wrede Egiptiese slawerny?

Is-it omdat hulle so goed is?

Wel nee!

**I** In Deut 7:7 sê Moses:

*“Die HERE het ‘n welgevalle aan julle gehad*

*en julle uitverkies,*

***nie*** *omdat julle meer was as al die ander volke nie,*

*want julle was die geringste van al die volke.”*

*Opmerking*

So die HERE hou van Israel

nie omdat hulle so waardevol is nie.

Nee Die HERE hou van hulle omdat Hy wil.

Nie oor iets in Israel nie.

**II** In Deut 7:8 sê Moses:

*“omdat die HERE julle liefgehad*

*en die eed gehou het*

*wat Hy vir julle vaders gesweer het,*

*het die HERE julle ... uit die hand van Farao ... verlos.”*

*Opmerking*

So weereens Israel ***verdien*** nie verlossing nie.

Verlossing kom ui-die HERE se liefde-besluit.

En uit sy getrouheid.

**III** In Deut 9:6 sê Moses vir Israel:

*“Weet dan*

*dat die HERE ... nie ter wille van* ***jou*** *geregtigheid*

*jou hierdie goeie land gee ... nie,*

*want jy is ‘n hardnekkige volk.”*

*Skrif-met-Skrif*

En Israel het regtig nie geregtigheid

voor God gehad nie.

Josia 24:14 vertel

dat Israel in Egipte afgode gedien het.

Esegiël 23[[10]](#footnote-10) sê Israel *“het in Egipte gehoereer ...*

*sy was ‘n hoer in Egipteland ...”*

*Toepassing*

En-ie HERE?

Wel Hy-t Israel die hoer

wat Hom los vir ander gode

lief.

Hy bly getrou aan haar.

Hy-s genadig oor haar.

Hy red haar

om by haar in ‘n verbondsverhouding te leef

*Oorgang*

En Moses in ***Deut 6:4*** kan sê:

*“Hoor, Israel, die HERE is* ***onse*** *God ...”*

So dis wie die HERE is wat Israel verlos

en in hulle in ‘n verbondsverhouding met Hom laat leef.

**1.2** En dan in hierdie verbond?

Wie-s-ie HERE vir ons in hierdie verbond?

**A.** Wel kyk weer ***vers 4***:

*“Hoor, Israel, die HERE onse God is ‘n* ***enige*** *HERE.”*

So die HERE van genade trou en liefde

is ook *“enig”* .

So wat beteken-aai *“enig”*?

*Verduidelik*

**I[[11]](#footnote-11)** Wel da-die HERE uniek is.

Daar-s-ie nog Een soos Hy nie.

*Bewys*

Die Israeliete sing-aar-oor

na die HERE hulle in sy liefde en genade en trou

ui-die Egiptiese slawerny verlos het:

*“o HERE, wie is soos U onder die gode?*

*Wie is soos U, verheerlik in heiligheid,*

*ontsagwekkend in roemryke dade,*

*een wat wonders doen?”*

Wel niemand nie!

Ons HERE is *“enig”* Hy-s uniek.

Daar-s niemand so wonderlik soos Hy nie.

**II[[12]](#footnote-12)** Maar daai *“enig”* sê nog iets.

Dit sê ook ‘enigste’.

Hy-s-ie enigste God.

En in-ie verbond is Hy ***ons*** enigste God.

*Bewys*

In Deut 4:34-35 sê Moses:

*“Of het ‘n god probeer*

*om vir hom ‘n nasie uit ‘n ander nasie te gaan neem ...*

*deur groot skrikwekkende dade*

*soos die HERE julle God ...?”*

*“Jy self het dit te sien gekry,*

*dat jy kan weet dat die HERE God is;*

***daar is geen ander buiten Hom nie****.”*

**2.** Daarom da-die HERE

deur Moses ook **sy fondament-gebod** gee.

*Opmerking*

Kom ons gaan volgende daarop in.

**A.** Kyk ***vers 5***:

*“Hoor, Israel, die HERE onse God is ‘n enige HERE.*

***Vers 5****: “Daarom moet jy die HERE jou God liefhê ...”*

*Verduidelik*

So in-ie verbond

is-ie HERE ons troue God

ons genadige God

ons God van liefde

ons unieke God

ons enigste God.

En ons? Moses sê:

*“Daarom moet jy die HERE jou God liefhê ...”*

So wat beteken-it om-ie HERE lief te hê?

*Verduidelik[[13]](#footnote-13)*

**I** Wel baie keer sê ons:

Dis om sy gebooie te doen.

*Bewys*

Ons gaan na Joh 14:15 waar Jesus sê:

*“As julle My liefhet, bewaar my gebooie.”*

Of 1Joh 5:3 *“dit is die liefde tot God,*

*dat ons sy gebooie bewaar ...”*

So daar-sit. Dis liefde vir God.

Maar wag so bietjie.

In ***Deut 6:5*** gee Moses

die HERE se fondament-gebod.

En op hierdie gebod

staan al-ie ander doen-gebooie.

Of uit hierdie fondament-gebod

vloei al-ie ander doen-gebooie.

So doen-gebooie doen is-ie die selfde

as om-ie HERE lief te hê nie.

Doen-gebooie doen

vloei voort uit liefde vir die HERE.

*Opmerking*

*“As julle My liefhet, bewaar my gebooie.”*

Maar dis nog nie liefde nie.

Dis wel-ie bewys daarvan.

**II** En by-it alles:

Jy kan besig wees met doen-gebooie doen

sonder om-ie HERE lief te hê.

*Bewys*

Paulus sê-it in 1Kor 13:2-3

*“al sou ek al my goed uitdeel,*

*en al sou ek my liggaam oorgee om verbrand te word,*

*en ek het nie die liefde nie,*

*dan sou dit my niks baat nie.”*

So hier-s wonderlike liefdadigheid.

Hier-s dapper martel-dood op ‘n brandstapel.

Maar in-it alles is-aar nie liefde nie. En dan

**B.** So dis ‘n belangrik!

Wat beteken-it

as Moses in-ie HERE se fondament gebod sê:

*“Daarom moet jy die HERE jou God* ***liefhê*** *...”*

*Verduidelik[[14]](#footnote-14)*

Wel liefde is-ie uitwendige-doen-goed nie.

Uitwendige-doen-goed gaan verseker uit liefde voort-borrel.

Maar liefde is heel eerste in jou hart.

*Opmerking[[15]](#footnote-15)*

Daarom dat Moses net verder aan in ***vers 5*** sê:

*“Daarom moet jy die HERE jou God liefhê*

*met (of in[[16]](#footnote-16)) jou hele* ***hart*** *...”*

*Verduidelik*

**a)** En in jou hart is jou emosies.

Jou bly-wees jou kwaad-wees jou hartseer

sê Ps 34:19 Spr 19:3 Neh 2:2 byvoorbeeld.

**b)** In jou hart dink jy

sê Gen 6:5 Deut 29:4 2Kron 7:11 byvoorbeeld.

**c)** In jou hart wil en besluit jy

sê 2Kron 12:14 byvoorbeeld.

En dan-s-it ook in jou hart dat jy die HERE lief het.

**I** En dan-s-aai liefde bewondering vol ontsag.

**II** Ek begeer-ie HERE soos in Ps 73:25

*“Buiten U begeer ek ook niks op die aarde nie.”*

**III** Niks is vir my beter as-ie HERE nie

soos in Ps 16:2

*“vir my is daar geen goed bo U nie.”*

**IV** Met alles in my wil ek-ie HERE hê.

Dis soos-aai skat van Mat 13:44

*“wat verborge is in die saailand,*

*wat ‘n man kry en wegsteek;*

*en* ***uit blydskap*** *daaroor gaan hy en verkoop alles*

*wat hy het,*

*en koop daardie saailand.”*

**V** Ek wil heeltyd by die HERE wees soos in Ps 27:4

*“Een ding het ek van die HERE begeer ...*

*dat ek al die dae van my lewe mag woon*

*in die huis van die HERE ...”*

**VI** Ek wil Hom gelukkig maak soos in Ps 40:9

*“Ek het lus, o my God, om u welbehae te doen ...”*

**VII** Die HERE is-ie groot bron van my blydskap.

Selfs binne in hartseer oorweldig-it my nie.

Nee daar binne in kan ek weer bly word

soos in 1Pet 1:8

*“al het julle Hom nie gesien nie, het julle Hom tog lief;*

*in wie julle, al sien julle Hom nou nie ...*

*julle verbly met ‘n onuitspreeklike en heerlike blydskap.”*

**VIII** En dan word-ie HERE die heel belangrikste.

Ek leef met Mat 10:37

*“Wie vader of moeder bo My liefhet,*

*is My nie waardig nie;*

*en wie seun of dogter bo My liefhet,*

*is My nie waardig nie.”*

**C.** So dis-ie liefde wa-die HERE wil hê

as Hy deur Moses in sy fondament-gebod sê:

*“Daarom moet jy die HERE jou God liefhê ...”*

En dis regtig totaal lewens-oorvattend.

Kyk-aai laaste deel van ***vers 5***:

*“Daarom moet jy die HERE jou God liefhê*

***met*** *jou* ***hele*** *hart en* ***met*** *jou* ***hele*** *siel en* ***met******al*** *jou krag.”*

*Verduidelik*

**I** En jou hart is mos jou emosies

enjou dink en jou wil en jou besluite.

**II[[17]](#footnote-17)** Jou siel die Hebreeuse is *nefesh*

gaan baie maal oor jou binneste ek.

Baie soos jou hart.

Maar ek dink hier saam met hart het *nefesh*

die betekenis van lewe.

**III[[18]](#footnote-18)** Daal *“krag”* is-ie Hebreeuse woord *me-ood.*

Gewoonlik vertaal ons-it met *“baie”* *“in oorvloed”*

*Toepassing*

So as Moses sê

dat *“jy die HERE jou God liefhê*

***met*** *jou* ***hele*** *hart en* ***met*** *jou* ***hele*** *siel (of lewe)*

*en* ***met*** *al jou krag (of in alle oorvloed)”*

dan-s-it net hierdie brandende passie

wat jou totaal oorvat.

**I** My hart

so my emosies my denke

my wil my besluite

gaan soos ‘n spons wees

binne in-ie water van God se liede.

Totaal deurtrek met liefde vir-ie HERE.

**II** My siel my lewe

gaan totaal gedryf word deur liefde vir-ie HERE.

**III** En-it gaan met al my krag wees.

In oorvloed sonder einde *me-ood* baie.

Dis-ie HERE se fondament gebod.

**3. Toepassing**

**A.** So hier-s ‘n vraag:

Was-it so met Israel in-ie OT?

Is-it so met ons?

*Verduidelik[[19]](#footnote-19)*

Wel nee.

Moses wys-it vir Israel in sy *Deut*-preek.

*Bewys*

In Deut 31:16 byvoorbeeld sê die HERE vir Moses:

*“Kyk ... hierdie volk sal opstaan,*

*en hulle sal ... vreemde gode ... agternahoereer*

*en My verlaat en my verbond verbreek*

*wat Ek met hulle gemaak het.”*

En ons?

Wel ons leef ook-ie

met *“jy die HERE jou God liefhê*

*met jou hele hart en met jou hele siel en met al jou krag.”*

*Bewys[[20]](#footnote-20)*

**I** Ek sien-it elke keer

as ek een van-ie 10-gebooie oortree.

Want *“As julle My liefhet, bewaar my gebooie.”[[21]](#footnote-21)*

Maar nou-s-aar ‘n ander god

wat ek meer lief het

en dan bewaar ek sy gebod

en nie die HERE sin-ie.

*Voorbeeld*

Byvoorbeeld ek lieg.

Hoekom?

Want ek wil goed lyk voor mense.

So ek het my goeie-reputasie-god meer lief

as-ie HERE.

**II** Of ek kom nooit daarby uit

om huisGodsdiens te doen nie

al wil die HERE dit hê. ***Deut 6:7*** byvoorbeeld.

Hoekom?

Wel jy-s te besig met jou besigheid.

Hoekom?

Omdat jy jou sukses-god liewer het

as-ie HERE.

**III** Of ek-s gestress en mislik met almal.

So wat gaan aan?

My planne werk-ie uit nie.

Wat eintlik aan gaan

is-at my stress en mislikgeid wys

da-daar ‘n ander god in my lewe is.

Die ek-wil-in-beheer-wees-god.

En op-ie oomblik kry hy nie sy sin nie.

**IV** Of ek-s jaloers op-aai ou

wat suksesvol is en erkenning kry.

So wat gaan aan?

Wel daar-s ‘n ander god in my lewe.

Die ek-god wat verheerlik moet word.

Maar het ek dan die HERE lief met my hele hart?

**V** Of ek leef met bitter in my hart.

Ek wil-ie vergeef nie.

Maar het ek dan-ie HERE lief met my hele hart?

Nee Want *“As julle My liefhet, bewaar my gebooie.”*

En Hy wil hê ons moet vergeef.[[22]](#footnote-22)

**VIII** En so kan ons aangaan.

Dis duidelik.

Israel in-ie OT en ons vandag

het nie *“die HERE ons God liefhê ...”* nie.

*Toepassing*

En-ie HERE?

Wel in Deut 6:14-15 sê Moses:

*“Julle mag nie agter ander gode aan loop ... nie*

*want die HERE jou God is ‘n jaloerse God by jou*

*sodat die toorn van die HERE jou God nie teen jou ontvlam*

*en Hy jou van die aarde verdelg nie.”*

**B.** So is-it waar alles eindig?

Nee nee!

Want Wie-s-ie HERE

wat hierdie fondament-gebod gee?

***Vers 4***: *“die HERE onse God* ***is*** *‘n* ***enige*** *HERE.”*

*Verduidelik*

**I** Hy-s *“enig”*

So Hy-s-ie enigste Een in-ie verbond.

Daarom soek Hy met jaloersheid

ons eksklusiewe liefde vir Hom.

Met regverdige oordeel as-it nie so gaan nie.

**II** Maar daai *“enig”* sê ook:

Die HERE is uniek.

Daar-s niemand soos Hy nie.

Daarom dat Hy ons

wat van Hom af weg hoereer bly lief-hê

en uiteindelik uit genade alleen alles doen

wat nodig is dat ons by Hom kan leef

en Hom al meer wil lief hê.

Moses preek daaroor in Deut 30:6

*“die HERE jou God sal jou hart besny ...*

*om die HERE jou God lief te hê*

*met jou hele hart en met jou hele siel,*

*dat jy kan lewe.”*

*Verduidelik[[23]](#footnote-23)*

Dis liefde hê?

Dis liefde wat lief het

terwyl ons-it net glad nie opwek nie.

Dis liefde wat lief het

terwyl ons oordeel verdien.

*Christus-verkondiging[[24]](#footnote-24)*

En dan sien ons die volste volheid van hierdie liefde

as-ie HERE in sy Seun in Jesus mens word

en kruis toe gaan om elkeen wat bekeer te verlos.

**I** In 1Joh 4:10 sê Johannes:

*“Hierin is die liefde:*

*nie dat ons God liefgehad het nie,*

*maar dat Hy ons liefgehad het en sy Seun gestuur het*

*as ‘n versoening vir ons sondes.”*

**II** In Rom 5:7-8 sê Paulus:

*“vir ‘n goeie mens sal iemand miskien nog die moed hê*

*om te sterwe,*

*maar God bewys sy liefde tot ons daarin*

*dat Christus vir ons gesterf het toe ons nog sondaars was.”*

**III** En-is-aar in-ie dood van Christus

da-die HERE ons harte besny.

*Bewys*

Paulus vertel daarvan in Kol 2:11 as Hy sê

dat ons *“besny is met ‘n (hart)besnydenis ...*

*in die besnydenis deur Christus ...”*

**V[[25]](#footnote-25)** En dan kom maak-ie HERE-aai hart-besnydenis

deur Christus aan-ie kruis

werklikheid nou-en-hier in ons lewens deur-ie Gees.

*Bewys*

Paulus praat daaroor as hy in Rom 2:28-29 sê:

*“nie dít is besnydenis*

*wat dit in die openbaar in die vlees is nie;*

*maar ... besnydenis is dié van die hart,*

*deur[[26]](#footnote-26) die Gees ...”*

Sodat jy *“die HERE jou God al meer lief kan hê*

*met jou hele hart ...”*

**C.** So geliefdes he-dit al gebeur?

Beleef ons hierdie?

*Verduidelik[[27]](#footnote-27)*

**I** Dit begin met Moses se ***Deut***-wet-preek.

Dit begin by Moses wat preek in ***Deut 6:4***

oor wie die HERE is.

Dit begin by Moses wat preek in ***Deut 6:5***

oor-ie HERE se fondament-gebod

wat passie-volle lewens-oorvattende liefde

vir-ie HERE in jou hart soek.

**II** En-an kom jy agter: Dis-ie daa-nie.

Wat wel-aar is as my aaklige afgode.

En al meer besef ek-s boos

in opstand teen die HERE.

**III** Ek begin berou hê hieroor.

Ek walg hieraan.

*Troos-prediking*

Weet jy dis-ie HERE deur sy Gees.

Hy doen hart-besnydenis.

*Bewys*

As-ie HERE hieroor praat in Eseg 36:26

dan sê Hy: *“Ek sal julle ‘n nuwe hart gee ...”*

En dan?

Wel een van-ie dinge wat gebeur

kry ons net ‘n entjie verder in vers 31:

*“Dan sal julle dink ... aan jul handelinge*

*wat nie goed was nie;*

*en julle sal vir julleself walglik wees*

*oor jul ongeregtighede en oor jul gruwels.”*

**IV** Maar-is net daar

dat Jesus na my toe kom en sê:

*“Ek het nie gekom om regverdiges te roep nie,*

*maar sondaars ...”[[28]](#footnote-28)*

Hy sê: ‘Kom na My toe.[[29]](#footnote-29) Ek sal jou nuut maak.’[[30]](#footnote-30)

**VI** Eers kan ek-it nie glo nie.

Maar ek kan-it ook nie keer nie.

Hy trek my onweerstaanbare genade.[[31]](#footnote-31)

En ek gaan.

En ek begin hierdie HERE

wat na my toe gekom het net al meer lief hê.

Ek begeer Hom.

Ek sal alles los net om Hom te kry.

Ek wil Hom gelukkig maak.

Hy word vir my die belangrikste.

Ek het Hom lief al meer en meer

*“met my hele hart en met my hele siel en met al my krag. ”*

*Opmerking*

Dis-ie HERE

wat besig is met hart-besnydenis.

*Toepassing*

So he-dit al gebeur?

Is-it besig om te gebeur?

Kom ons vra daarvoor soos Dawid in Ps 51:12

*“Skep vir my ‘n rein hart, o God ...”*

**Slot**

Nou as dit in jou lewe gebeur

en deur jou lewe gebeur

en jy al meer leef me-die HERE se fondament-gebod

van ***Deut 6:5*** van:

*“jy die HERE jou God liefhê*

*met jou hele hart en met jou hele siel en met al jou krag”*

dan wil jy ook met ‘n passie die gebooie doen

van ***vers 6-9*** van:

*“En hierdie woorde wat ek jou vandag beveel,*

*moet in jou hart wees;*

*en jy moet dit jou kinders inskerp ...*

*Ook moet jy dit as ‘n teken bind op jou hand ...*

*En jy moet dit op die deurposte ... skrywe.”*

Kom ons gaan volgende eer lekker diep daarop in.

**Amen.**

**Antwoorddiens**

***Gebed***

***Barmhartigheidsdiens***

***Slotsang***  Ps 40: 3, 4

**Wegstuurseën.**

Ontvang nou die seën van die HERE en gaan in vrede.

**“Die genade van die Here Jesus Christus**

**en die liefde van God**

**en die gemeenskap van die Heilige Gees sy met julle almal!**

**Amen.**

1. Vgl Craigie se Deut komm bl 147; Currid se Deut komm bl 143; Fenando se Deut komm bl 257 [↑](#footnote-ref-1)
2. Vgl Deuteronomium 6,1-3.docx [↑](#footnote-ref-2)
3. Vgl Hill & Walton, A survey of the Old Testament, bl 136; Lange se Deut komm bl 94; K&D se Deut komm bl 322; Currid se Deut komm bl 143. [↑](#footnote-ref-3)
4. Vgl Mark 12,28-34.odt by Daspoort preke; Nolland se Mat komm bl 910; Waltke, An Old Testament Theology, bl 483; Currid se Deut komm bl 144; Craigie se Deut komm bl 168. [↑](#footnote-ref-4)
5. Ten opsigte van die gedagte-struktuur help hierdie kommentaar my: Where true love to God exists in the heart, it will manifest itself in a regard to his will, and in the diligent keeping of his commandments. Hence his words were to be not only in the memory of the people, but laid upon their heart (cf. ch. 11:18), that they might be ever present to the thought and will (Spence-Jones, H.D.M. ed., 1909. Deuteronomy, London; New York: Funk & Wagnalls Company). [↑](#footnote-ref-5)
6. Vgl NIDOTTE vol 2 bl 664; TWOT vol 1 bl 30; Verklarende Bybel bl 200; Craigie se Deut komm bl 168 vn 8; Lange se Deut komm bl 94; Calvyn se komm op Eks-Deut vol 1 bl 420. [↑](#footnote-ref-6)
7. Vgl NIDOTTE vol 4 bl 1217-1218. [↑](#footnote-ref-7)
8. Vgl NIDOTTE vol 4 bl 515, 534, 749; Waltke, An Old Testament Theology, bl 406; Craigie se Deut komm bl 170; Fernando se Deut komm bl 259-260; Calvyn se komm op Eks-Deut vol 3 bl 193; Piper, The Meanings of Love in the Bible (<https://www.desiringgod.org/articles/the-meanings-of-love-in-the-bible>). [↑](#footnote-ref-8)
9. Vgl NIDOTTE vol 4 bl 515, 534, 749; Waltke, An Old Testament Theology, bl 406; Craigie se Deut komm bl 170; Fernando se Deut komm bl 259-260; Calvyn se komm op Eks-Deut vol 3 bl 193; Piper, The Meanings of Love in the Bible (<https://www.desiringgod.org/articles/the-meanings-of-love-in-the-bible>). [↑](#footnote-ref-9)
10. Eseg 23:3, 19 [↑](#footnote-ref-10)
11. Vgl NIDOTTE vol 4 bl 1217; Craigie se Deut komm bl 169; K&D se Deut komm bl 323 [↑](#footnote-ref-11)
12. Vgl NIDOTTE vol 4 bl 1218; Currid se Deut komm bl 144; Craigie se Deut komm bl 169; K&D se Deut komm bl 323. [↑](#footnote-ref-12)
13. Vgl Piper, Finaly alive, bl 134-135; Piper, Desiring God – Meditations of a Christian Hedonist, bl 24-25, 116-117, 299-300; Piper, When I don’t desire God, bl 19, 34; Piper, The pleasures of God, bl 5 [↑](#footnote-ref-13)
14. Vgl Piper, Finaly alive, bl 134-135; Piper, Desiring God – Meditations of a Christian Hedonist, bl 24-25, 116-117, 299-300; Piper, When I don’t desire God, bl 19, 34; Piper, The pleasures of God, bl 5; Piper, The Meanings of Love in the Bible (<https://www.desiringgod.org/articles/the-meanings-of-love-in-the-bible>). [↑](#footnote-ref-14)
15. Vgl TWOT vol 1 bl 467; Currid se Deut komm bl 144; Fernando se Deut komm bl 259 [↑](#footnote-ref-15)
16. Vgl die voorsetsel ב by בכל־לבבך dui hier op die wyse waarop ons moet lief hê (BHNG bl 228; OAV; KJV; ESV). Hierdie voorsetsel frase kan egte ook dui op ‘in ‘n ruimte’ (BHNG bl 228) [↑](#footnote-ref-16)
17. Vgl TWOT vol 2 bl 589

Along with our hearts, we are called to love Yahweh with all our soul. In the first five books of the Old Testament the “soul” refers to one’s whole being as a living person, which includes one’s “heart,” but is so much more. For example, in Genesis 2:7 we are told that “Yahweh God formed the man of dust from the ground and breathed into his nostrils the breath of life, and the man became a living [soul] creature” (Genesis 9:5). Elsewhere, corpses are called “dead souls,” which simply means the person, once alive, is now dead (Leviticus 21:11), and Yahweh promises that his “soul [i.e., his being] shall not abhor” all who follow his lead (Leviticus 26:11). In light of these texts, it seems Moses starts with a call to love God from within and then moves one step larger saying that everything about us as a person is to declare Yahweh as Lord. So we are to love God with our passions, hungers, perceptions, and thoughts. But we are also to love him with how we talk, and what we do with our hands, and how we utilize our talents, and how we react to challenges — our entire being is to display that we love God. (<https://www.desiringgod.org/articles/love-god-with-your-everything>). [↑](#footnote-ref-17)
18. Vgl Holladay bl 180; TWOT vol 1 bl 487; NIDOTTE vol 2 bl 824; Fernando se Deut komm bl 259. [↑](#footnote-ref-18)
19. Vgl Williason, Sealed with an oath, bl 112-113 [↑](#footnote-ref-19)
20. Vgl Piper, When I don’t desire God, bl 58; Piper, Desiring God- Medetations of a Christian Hedonist, bl 164; Tripp, War of words, bl 55-56, 58-59, 64; Keller, Center Church, bl 70. [↑](#footnote-ref-20)
21. Joh. 14:15 [↑](#footnote-ref-21)
22. Kol 3:13 [↑](#footnote-ref-22)
23. Vgl Reformation Heratige study Bible, bl 296; Refromation study Bible, bl 1616; Walke, An Old Testament Theology, bl 355, 486; Moo se Rom komm bl 174-175; Van Gemmeren & Velema, Concise Reformed Dogmatics, bl 585-586; Piper, Desiring God- Medetations of a Christian Hedonist, bl 65-66; Williason, Sealed with an oath, bl 112-113, 153-154. [↑](#footnote-ref-23)
24. Vgl Waltke, An Old Testament Theology, bl 391-392 [↑](#footnote-ref-24)
25. Vgl Moo se Rom komm bl 174-175; Reformation study Bible, bl 1616 [↑](#footnote-ref-25)
26. Die OAV vertaal met *“en besnydenis is dié van die hart, in die gees …”* Vanuit my eksegese werk is ek egter oortug dat ‘gees’ hier die Heilige Gees is. Hart besnydenis word deur Hom gedoen (Moo se Rom komm bl 174-175; Reformation study Bible, bl 1616). [↑](#footnote-ref-26)
27. Vgl Verklarende Bybel bl 935; Piper, Desiring God- Medetations of a Christian Hedonist, bl 71-72 [↑](#footnote-ref-27)
28. Mark 2:17 [↑](#footnote-ref-28)
29. Mat 11:28 [↑](#footnote-ref-29)
30. 2Kor 5:17 [↑](#footnote-ref-30)
31. Joh. 6:44 [↑](#footnote-ref-31)